*ИНФОРМАЦИЯ*

*ЗА ПРЕЦЕНЯВАНЕ НА НЕОБХОДИМОСТТА ОТ ОВОС НА ИНВЕСТИЦИОННО ПРЕДЛОЖЕНИЕ*

*(по Приложение № 2 към чл. 6 от Наредбата за ОВОС)*

**„Цех за производство на мазилки, бои и пресовани изделия“ в ПИ № 59080.42.4, местност „Кошиски юрт“, гр. Първомай, община Първомай, област Пловдив**

**Възложител: „КОЛОРИТ-М-ДИМЧЕВ“ ЕООД**

УВОД

Настоящата информация относно преценка на необходимостта от извършване на ОВОС е изготвена въз основа на писмо на РИОСВ – гр. Пловдив, изх. № ОВОС-1435-3/24.06.2022 г. По обем и съдържание същата отговаря на изискванията на Приложение 2 към чл. 6 от Наредбата за ОВОС (обн. ДВ, бр.25/2003 г., посл. изм. и доп. ДВ, бр.31/2019 г.)

# ИНФОРМАЦИЯ ЗА КОНТАКТ С ВЪЗЛОЖИТЕЛЯ

1. **Име, постоянен адрес, търговско наименование, седалище:**

**„КОЛОРИТ-М-ДИМЧЕВ“ ЕООД,**

РЕЗЮМЕ НА ИНВЕСТИЦИОННОТО ПРЕДЛОЖЕНИЕ

## Характеристика на инвестиционното предложение

**а) размер, засегната площ, параметри, мащабност, обем, производителност, обхват, оформление на ИП в неговата цялост**;

Инвестиционното предложение предвижда преустройство на съществуваща складова база за земеделска техника и инвентар в „Цех за производство на мазилки, бои и пресовани изделия“ в ПИ 59080.42.4. Съгласно издадената скица общата площ на имота е 3202 м2 и е с НТП: За складова база.

Ще бъде изготвен ПУП-ПРЗ, във връзка с преотреждането на имота като нов УПИ 42.4 за производство на мазилки, бои и пресовани изделия. С него се запазват съществуващите устройствени показатели за устройствена зона „Пп“:

* Височина на застрояване – до 10 м;
* Плътност на застрояване – до 80%;
* Интензивност на застрояване – до 2,5;
* Озеленяване – мин 20%

Съществуващата сграда е едноетажна, със застроена площ 298 м2.

За реализацията на ИП ще бъде изготвен проект за вътрешно преустройство на съществуващата сграда за нуждите на цеха.

**б) взаимовръзка и кумулиране с други съществуващи и/или одобрени инвестиционни предложения;**

Настоящото инвестиционно предложение няма връзка с други съществуващи и одобрени инвестиционни предложения в обхвата на въздействие на обекта.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие;**

По време на строителството ще се ползват основно горива за строителните машини и традиционни строителни материали за преустройството на сградата, доставени от лицензирани фирми и от търговската мрежа. Всички разтвори ще се доставят в готов вид от близките бетоновъзли и ще се влагат директно в строителните конструкции.

По време на експлоатацията на обекта ще се ползват основно ел. енергия за производствени нужди, осигурена от съществуващата електроразпределителна мрежа на ЕВН-България и вода за питейно-битови нужди от градската водопроводна мрежа, експлоатирана от „ВиК“ ЕООД – Пловдив:

**г) генериране на отпадъци – видове, количества и начин на третиране, и отпадъчни води;**

По време на строителството ще се формират основно строителни отпадъци. Те ще се събират в контейнери и ще се изхвърлят на депото за строителни отпадъци в гр. Асеновград.

По време на експлоатацията на обекта ще се формират смесени битови отпадъци от жизнената дейност на персонала и посетителите. Те ще се събират в контейнер за битови отпадъци, обслужван от фирмата по сметосъбиране и сметоизвозване на гр. Първомай, на базата на сключен договор.

Ще се формират и отпадъци от опаковки – пластмаса, хартия, картон и др. Те ще се събират разделно и ще се предават на лицензирани фирми за оползотворяване.

Утайките от механичния утаител за водите от измиване на пода и оборудването, ще се предават на специализирана фирма, чрез сключване на договор.

От дейността на обекта се формират два потока отпадъчни води: битово-фекални от санитарния възел и производствени от измиване на технологичното оборудване и пода на помещението. БФОВ заустват в клона на градската канализационна мрежа. Производствените отпадъчни води постъпват в механичен утаител и след тяхното утаяване заустват също в градската канализация, експлоатирана от „ВиК“ ЕООД – Пловдив.

**д) замърсяване и вредно въздействие; дискомфорт на околната среда;**

Строителството и експлоатацията на обекта не е свързано с отделянето на вредни емисии, които да създават дискомфорт на околната среда.

По време на преустройството на съществуващата сграда за нуждите на цеха ще се предизвика известно натоварване и дискомфорт на околната среда, свързано с минимално повишаване нивото на шум в района на площадката на обекта. То ще бъде минимално и кратко по продължителност, локализирано само в рамките на мястото на строежа и няма да предизвика въздействие върху населението, растенията и животинския свят в района на обекта.

По време на експлоатацията на обекта не се очаква замърсяване и дискомфорт на околната среда.

**е) риск от големи аварии и/или бедствия, които са свързани с ИП;**

По време на строителството и експлоатацията на обекта няма риск от големи аварии и бедствия.

**ж) рисковете за човешкото здраве поради неблагоприятно въздействие върху факторите на жизнената среда по смисъла на §1, т.12 от допълнителните разпоредби на Закона за здравето;**

По време на строителството рискът от инциденти е само за работниците при неспазване на изискванията по охрана на труда. Не съществува риск от инциденти за населението в района.

По време на експлоатацията няма риск от големи аварии, инциденти и здравен риск за населението и за околната среда в района.

## Местоположение на площадката, включително необходима площ за временни дейности по време на строителството

Обекта се разполага в ПИ 59080.42.4 местност „Кошиски юрт“ по КККР на гр. Първомай. Имотът отстои на около 1 км от гр. Първомай и около 5 км от с. Бяла река. От запад граничи с полски път, разположен до пътя от гр. Първомай за с. Бяла река.

Имотът не попада в границите на защитени територии по смисъла на ЗЗТ, но попада в границите н защитена зона по Натура 2000 – BG0002081 „Марица Първомай“. Не се засягат обекти подлежащи на здравна защита, както и санитарно-охранителни зони (СОЗ) на водоизточници за питейно-битово водоснабдяване или на минерални води.

За временни дейности по време преустройството ще се използват свободните площи от имота.

## Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС

По време на преустройството на съществуващата сграда основните процеси включват традиционни строителни практики. Съществуващата сграда е от метална конструкция и термопанели, със застроена площ 298 м2 и ще бъде преустроена за нуждите на цеха, чрез изграждане на вътрешни стени от гипсокартон. Няма необходимост от изкопни работи. Всички необходими материали ще се доставят в готов вид от търговската мрежа.

По време на експлоатацията основните процеси включват производство на мазилки, бои и пресовани изделия.

В бъдещия цех ще се произвежда широк асортимент от полимерни, силиконови и мраморни мазилки, латексови бои за вътрешно и външно ползване, и пресовани изделия. Ще се обособят основно подразделение – цех за производство на бои и мазилки, чрез смесване и хомогенизиране на съставките и спомагателни подразделения – складове за материали, добавки и буферна площадка за готова продукция.

Материалите са водоразтворими. Всички суровини са практически безвредни за човека, тъй като няма вредни изпарения. Готовата продукция ще се получава, чрез смесване на изходните материали в механични бъркалки. След източване готовата продукция ще се разфасова в кофи от 1 до 25 кг. Времето на смесване на компонентите на вододиспергираната боя зависи от обема на сместа, оригиналните характеристики на компонентите, мощността на диспергиращия агент и разтварянето. За производството на латексови бои ще се добавя и титаниев окис, който също е водоразтворим.

Мазилката ще се изготвя, чрез смесване и хомогенизиране на неорганични изходни материали – мраморно брашно, креда, стирол-акрилатна дисперсия, сгъстител и консервант. Разнообразието от видове декоративна мазилка с възможност за получаване на цвят, структура и топография на повърхността ги прави уникално средство за декориране на стени, тавани или отделни елементи на съвременните помещения.

Пресованите изделия ще се приготвят от същата смес като боите, която се изсушава, пресова в специални матрици до дебелина около 2 см и ще се ползват за декорация и облицовки на стени. Може да имитират камък, тухла и др. декоративни елементи.

Работния състав ще е 3 души работници и 1 управител.

Реализацията на инвестиционната инициатива ще започне след завършване на процедурите, свързвани с устройството на територията, Закона за опазване на околната среда.

Теренът е достатъчен за извършване на предвидените дейности и не се предвижда да бъдат използвани допълнителни площи, извън наличната площ на имота.

На площадката на обекта няма наличие на опасни вещества от Приложение № 3 към ЗООС.

## Схема на нова или промяна на съществуваща пътна инфраструктура

Строителството и експлоатацията на обекта не са свързани с необходимост от изграждане на нова или промяна на съществуващата пътна инфраструктура. За имота има разработена транспортна схема, съгласувана с КАТ-Пловдив за съществуващата складова база.

## Програма за дейностите, включително за строителство, експлоатация и фазите на закриване, възстановяване и последващо използване

За преустройството на съществуващата сграда за нуждите на бъдещи цех ще се изготвят проекти и ще се получи разрешение за строеж, съгласно ЗУТ.

На този етап не се предвиждат мероприятия по закриване на обекта.

## Предлагани методи за строителство

Сградата на обекта ще се преустрои по традиционния начин, чрез монолитно и сглобяемо строителство. Носещата конструкция е стоманена, а фасадите и покрива са от термопанели.

## Доказване на необходимостта от инвестиционното предложение

Имотът е собственост на Възложителя и той е решил в него да изгради „Цех за производство на мазилки, бои и пресовани изделия“.

## План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях

Изграждането на Цеха за мазилки, бои и пресовани изделия ще стане в ПИ 59080.42.4, местност „Кошиски юрт“ по КККР на гр. Първомай, в който в момента е разположена складова база за земеделска техника и инвентар.

Не се засягат обекти подлежащи на здравна защита.

Площадката на ИП не попада в границите на защитени територии по смисъла на ЗЗТ, но попада в границите на защитена зона от Европейската екологична мрежа Натура 2000 – „Марица Първомай“ – BG0002081.

1. **Съществуващо земеползване по границите на площадката или трасето на ИП;**

С реализирането на инвестиционното предложение не се променя дейността в съседните му имоти и те ще се ползват по своето предназначение.

1. **Чувствителни територии, в т.ч. чувствителни зони, уязвими зони, защитени зони, СОЗ около водоизточниците и съоръженията за ПБВ и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Теренът, в който ще се реализира инвестиционното предложение **не** попада в границите на защитени територии по смисъла на ЗЗТ, но попада в защитена зона от Европейската екологична мрежа „Натура 2000“ – BG0002081 „Марица Първомай“.

Не се засягат обекти на културно-историческото наследство. Не се засягат санитарно-охранителни зони (СОЗ) на водоизточници за ПБВ, и на минерална вода. От дейността на обекта няма трансгранично въздействие.

1. **Други дейности, свързани с ИП (напр. добив на строителни материали, нов водопровод, добив или пренасяне на енергия, жилищно строителство)**

Няма други дейности, свързани с ИП, освен описаните.

1. **Необходимост от други разрешителни, свързани с ИП**

За реализацията на инвестиционното предложение са необходими:

* по ЗООС и ЗБР – Решение по Глава шеста от ЗООС и чл. 31 от ЗБР, от Директора на РИОСВ-Пловдив;
* по ЗУТ – Разрешение за строеж от Община Първомай.

## III. МЕСТОПОЛОЖЕНИЕ НА ИП, КОЕТО МОЖЕ ДА ОКАЖЕ ОТРИЦАТЕЛНО ВЪЗДЕЙСТВИЕ ВЪРХУ НЕСТАБИЛНИТЕ ЕКОЛОГИЧНИ ХАРАКТЕРИСТИКИ НА ГЕОГРАФСКИТЕ РАЙОНИ, ПОРАДИ КОЕТО ТЕЗИ ХАРАКТЕРИСТИКИ ТРЯБВА ДА СЕ ВЗЕМАТ ПОД ВНИМАНИЕ, И ПО-КОНКРЕТНО

1. **Съществуващо и одобрено земеползване**

Разглеждания ПИ 59080.42.4 не е земеделска земя , а е с променено предназначение – За складова база. С изготвянето ма ПУП-ПРЗ той ще се преотреди като нов УПИ 42.4 за производство на мазилки, бои и пресовани изделпия.

1. **Мочурища, крайречни области, речни устия**

Няма такива.

1. **Крайбрежни зони и морска околна среда**

Няма такива.

1. **Планински и горски райони**

Няма такива.

1. **Защитени със закон територии**

Няма такива.

1. **Засегнати елементи от Националната екологична мрежа**

Имотът попада в границите на ЗЗ „Марица Първомай“ с код BG0002081.

1. **Ландшафт и обекти с историческа, културна или археологическа стойност**

Ландшафта няма да се промени значително и запазва урбанизирания си характер. Няма обекти с историческа, културна или археологическа стойност.

1. **Територии и/или зони и обекти със специфичен санитарен статут или подлежащи на здравна защита**

Няма такива.

**IV. ТИП И ХАРАКТЕРИСТИКА НА ПОТЕНЦИАЛНОТО ВЪЗДЕЙСТВИЕ ВЪРХУ ОКОЛНАТА СРЕДА, КАТО СЕ ВЗЕМАТ ПРЕДВИД ВЕРОЯТНИТЕ ЗНАЧИТЕЛНИ ПОСЛЕДИЦИ ЗА ОКОЛНАТА СРЕДА ВСЛЕДСТВИЕ НА РЕАЛИЗАЦИЯТА НА ИП:**

1. **Въздействие върху:**
* **населението и човешкото здраве –** няма и не се очаква;
* **материалните активи –** не се засягат материални активи на други собственици;
* **културното наследство** – не се засяга;
* **въздуха** – качеството на въздуха в района не се засяга;
* **водата** – не се засяга;
* **почвата** – площадката на обекта не е земеделска земя и няма необходимост от опазване на хумуса;
* **земните недра** – не се засягат;
* **ландшафта** – не се променя съществено и запазва урбанизирания си характер;
* **климата –** не се променя;
* **биологичното разнообразие и неговите елементи** – флората и фауната не се засягат;
* **защитените територии** - не се засягат.
1. **Въздействие върху елементите на Националната екологична мрежа, включително на разположените в близост до ИП**

Теренът, в който ще се реализира инвестиционното предложение, **не попада** в границите на защитени територии, по смисъла на Закона за защитените територии (ЗЗТ) но попада в границите на защитена зона от Европейската екологична мрежа „Натура 2000“ – BG0002081 „Марица Първомай“.

1. **Очакваните последици, произтичащи от уязвимостта на ИП от риск от големи аварии и/или бедствия**

Няма такива.

1. **Вид и естество на въздействието** – пряко, възстановимо.
2. **Степен и пространствен обхват на въздействието – географски район, засегнато население, населени места**

Въздействието е локално върху засегнатите площи от имота. Няма засегнато население, растителни и животински видове.

1. **Вероятност, интензивност, комплексност на** **въздействието** – ниска.
2. **Очакваното настъпване, продължителност, честотата и обратимостта на въздействие** – дълготрайна.
3. **Комбинираното въздействие на други съществуващи и/или одобрени ИП** – няма.
4. **Възможността за ефективно намаляване на въздействията** – реална, при спазване на технологичните регламенти.
5. **Трансграничен характер на въздействието** – няма.
6. **Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителните отрицателни въздействия върху околната среда и човешкото здраве**

От реализацията на инвестиционното предложение не се очакват съществени отрицателни въздействия по отношение компонентите на околната среда и здравето на хората. Поради това не се налагат допълнителни мерки.

**V. ОБЩЕСТВЕН ИНТЕРЕС КЪМ ИНВЕСТИЦИОННОТО ПРЕДЛОЖЕНИЕ**

ИП е обявено на таблото на Община Първомай, за което е представен снимков материал.

До момента обществен интерес не е проявен.